CELEX: 32022R0150
Language: da
Date: 2021-11-17 00:00:00
Title: Kommissionens delegerede forordning (EU) 2022/150 af 17. november 2021 om ændring af Rådets forordning (EF) nr. 32/2000 for så vidt angår mængden af sild, der kan importeres under toldkontingent 09.0006

4.2.2022   
               
               
                  DA
               
               
                  Den Europæiske Unions Tidende
               
               
                  L 25/9
               
            
         KOMMISSIONENS DELEGEREDE FORORDNING (EU) 2022/150
         af 17. november 2021
         om ændring af Rådets forordning (EF) nr. 32/2000 for så vidt angår mængden af sild, der kan importeres under toldkontingent 09.0006
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 32/2000 af 17. december 1999 om åbning og forvaltning af GATT-bundne fællesskabstoldkontingenter og visse andre fællesskabstoldkontingenter og om visse gennemførelsesbestemmelser for så vidt angår tilpasning af disse toldkontingenter og om ophævelse af forordning (EF) nr. 1808/95 (1), særlig artikel 10a, og
         ud fra følgende betragtninger:
         
                     (1)
                  
                  
                     Aftalen i form af brevveksling mellem Den Europæiske Union og Kongeriget Norge i henhold til artikel XXVIII i den almindelige overenskomst om told og udenrigshandel (GATT) af 1994 om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (»aftalen«), der blev indgået ved Rådets afgørelse (EU) 2021/803 (2), ændrer toldkontingent for sild for så vidt angår den mængde, der importeres. Aftalen trådte i kraft den 10. maj 2021.
                  
               
                     (2)
                  
                  
                     Denne ændring bør indarbejdes i forordning (EF) nr. 32/2000.
                  
               
                     (3)
                  
                  
                     Forordning (EF) nr. 32/2000 bør derfor ændres.
                  
               
                     (4)
                  
                  
                     Eftersom der er et presserende behov for at gennemføre aftalen, bør denne forordning træde i kraft på dagen for offentliggørelsen i Den Europæiske Unions Tidende. Eftersom denne forordnings ændring anvendes på den toldkontingentperiode, som ikke er afsluttet på dagen for denne forordnings ikrafttræden, bør der fastsættes overgangsbestemmelser for den pågældende periode —
                  
               VEDTAGET DENNE FORORDNING:
         
            Artikel 1
            Ændring af forordning (EF) nr. 32/2000
            I bilag I til forordning (EF) nr. 32/2000, rækken for løbenummer 09.0006, kolonnen »Kontingentmængde«, ændres mængden »31 888 ton« til »33 496 ton«.
         
         
            Artikel 2
            Overgangsbestemmelser for den resterende del af toldkontingentperioden
            
               1.   Den disponible mængde for den resterende del af toldkontingentperioden, som ikke er afsluttet på dagen for denne forordnings ikrafttræden, er forskellen mellem kontingentmængden som ændret ved denne forordning og den mængde, der allerede var tildelt inden denne forordnings ikrafttræden.
            
            
               2.   Hvis det kontingent, der var gældende den 3. februar 2022, var udtømt ved denne forordnings ikrafttræden, tildeles den nye disponible kontingentmængde til erhvervsdrivende i kronologisk rækkefølge i henhold til godkendelsesdatoen for deres toldangivelse om overgang til fri omsætning Erhvervsdrivende, der har importeret deres varer uden for kvoten inden denne forordnings ikrafttræden, får på deres anmodning og i det omfang, toldkontingentet tillader det, refunderet forskellen på den allerede betalte told.
            
         
         
            Artikel 3
            Ikrafttræden
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 5 af 8.1.2000, s. 1.
         
            (2)  Rådets afgørelse (EU) 2021/803 af 10. maj 2021 om indgåelse på Unionens vegne af aftalen i form af brevveksling mellem Den Europæiske Union og Kongeriget Norge i henhold til artikel XXVIII i den almindelige overenskomst om told og udenrigshandel (GATT) af 1994 om ændring af indrømmelser for alle de toldkontingenter, der er omfattet af EU-liste CLXXV, som følge af Det Forenede Kongeriges udtræden af Den Europæiske Union (EUT L 181 af 21.5.2021, s. 1).